CELEX: 22019D1045
Language: hr
Date: 2017-09-22 00:00:00
Title: Odluka Zajedničkog odbora EGP-a br. 157/2017 od 22. rujna 2017. o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u [2019/1045]

27.6.2019   
               
               
                  HR
               
               
                  Službeni list Europske unije
               
               
                  L 174/11
               
            
         ODLUKA ZAJEDNIČKOG ODBORA EGP-A
         br. 157/2017
         od 22. rujna 2017.
         o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u [2019/1045]
         ZAJEDNIČKI ODBOR EGP-a,
         uzimajući u obzir Sporazum o Europskom gospodarskom prostoru (Sporazum o EGP-u), a posebno njegov članak 98.,
         budući da:
         
                     (1)
                  
                  
                     Provedbena uredba Komisije (EU) 2016/1842 оd 14. listopada 2016. o izmjeni Uredbe (EZ) br. 1235/2008 u pogledu elektroničke potvrde o inspekciji za uvezene ekološke proizvode i određenih drugih elemenata i Uredbe (EZ) br. 889/2008 u pogledu zahtjeva za konzervirane ili prerađene ekološke proizvode i prijenos informacija (1) treba se uključiti u Sporazum o EGP-u.
                  
               
                     (2)
                  
                  
                     Ova se Odluka odnosi na zakonodavstvo o hrani. Zakonodavstvo o hrani ne primjenjuje se na Lihtenštajn sve dok je primjena Sporazuma između Europske zajednice i Švicarske Konfederacije o trgovini poljoprivrednim proizvodima proširena na Lihtenštajn, kako je navedeno u uvodnom dijelu poglavlja XII. Priloga II. Sporazumu o EGP-u. Ova se Odluka stoga ne primjenjuje na Lihtenštajn.
                  
               
                     (3)
                  
                  
                     Prilog II. Sporazumu o EGP-u trebalo bi stoga na odgovarajući način izmijeniti,
                  
               DONIO JE OVU ODLUKU:
         
            Članak 1.
            Poglavlje XII. Priloga II. Sporazumu o EGP-u mijenja se kako slijedi:
            
                        1.
                     
                     
                        U točki 54.ba (Uredba Komisije (EZ) br. 889/2008) dodaje se sljedeća alineja:
                        
                                    „—
                                 
                                 
                                    
                                       32016 R 1842: Provedbenom uredbom Komisije (EU) 2016/1842 od 14. listopada 2016. (SL L 282, 19.10.2016., str. 19.).”
                                 
                              
                  
                        2.
                     
                     
                        U točki 54.bb (Uredba Komisije (EZ) br. 1235/2008) dodaje se sljedeća alineja:
                        
                                    „—
                                 
                                 
                                    
                                       32016 R 1842: Provedbenom uredbom Komisije (EU) 2016/1842 od 14. listopada 2016. (SL L 282, 19.10.2016., str. 19.).”
                                 
                              
                  
                        3.
                     
                     
                        Tekst prilagodbe u točki 54.bb (Uredba Komisije (EZ) br. 1235/2008) postaje točka (a).
                     
                  
                        4.
                     
                     
                        U točki 54.bb (Uredba Komisije (EZ) br. 1235/2008) u tekstu prilagodbe dodaje se sljedeće:
                        
                                    „(b)
                                 
                                 
                                    U članku 13. stavku 1. točki (c), članku 13.b i članku 14. stavku 1. nakon upućivanja na Uredbu (EU) br. 952/2013 dodaju se riječi ‚ili norveškog i islandskog carinskog postupka’ odnosno ‚ili norveškim i islandskim carinskim postupkom’.
                                 
                              
                                    (c)
                                 
                                 
                                    U članku 14. stavku 2. nakon upućivanja na Uredbu (EEZ) br. 2913/92 dodaju se riječi ‚ili norveškom i islandskom carinskom postupku’.
                                 
                              
                                    (d)
                                 
                                 
                                    U potvrdama o inspekciji iz priloga V. i VI. Norveška i Island ne moraju upotrebljavati EORI brojeve za identifikaciju.”
                                 
                              
                  
         
            Članak 2.
            Vjerodostojni su tekstovi Provedbene uredbe (EU) 2016/1842 na islandskom i norveškom jeziku koji se objavljuju u Dodatku o EGP-u Službenom listu Europske unije.
         
         
            Članak 3.
            Ova Odluka stupa na snagu 23. rujna 2017. pod uvjetom da su podnesene sve obavijesti iz članka 103. stavka 1. Sporazuma o EGP-u (*1).
         
         
            Članak 4.
            Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
         
         
            Sastavljeno u Bruxellesu 22. rujna 2017.
            
               
                  Za Zajednički odbor EGP-a
               
               
                  Predsjednica
               
               Sabine MONAUNI
            
         
         
            (1)  SL L 282, 19.10.2016., str. 19.
         
            (*1)  Ustavni zahtjevi nisu navedeni.